stanford-oval/wikipedia huggingface dataset:
אפל.די.אפ
הערות שוליים

↑  de Castro, Cynthia (25 בנובמבר 2008). "The Apl That Gave Back to the Tree". Asian Journal. אורכב מ-המקור ב-9 ביוני 2012. נבדק ב-28 בנובמבר 2009. {{cite web}}:  (עזרה)
↑  "The Black Eyed Peas show support for Dodgers in advance of National League Division Series" (הודעה לעיתונות). Major League Baseball. 7 באוקטובר 2009. נבדק ב-28 בנובמבר 2009. {{cite press release}}:  (עזרה)
↑  "Black Eyed Peas - Elephunk". Amazon.com. נבדק ב-2017-03-02.
↑  "Big Builder - Home Building Industry News and Archive Information - Builder Magazine". Bigbuilderonline.com. 2012-02-03. נבדק ב-2012-03-02.
↑  "Black Eyed Peas set downloads record". BBC News. 21 ביוני 2010. {{cite news}}:  (עזרה)
| בלאק אייד פיז |
| --- | --- | --- |
| ויל.איי.אם • טאבו • אפל.די.אפ   פרגי • קים היל • סיירה סוואן • דנטה סנטיאגו | ויל.איי.אם • טאבו • אפל.די.אפ   פרגי • קים היל • סיירה סוואן • דנטה סנטיאגו |  |
| אלבומי אולפן | Behind the Front • Bridging the Gap • Elephunk • Monkey Business • The E.N.D. • The Beginning • Masters of the Sun Vol. 1 • Translation • Elevation |  |
| אלבומי אוסף | iTunes Originals – The Black Eyed Peas • The E.N.D. Summer 2010 Canadian Invasion Tour: Remix Collection |  |
| מיני-אלבומים | Renegotiations: The Remixes |  |
| אלבומים וידאו | Behind the Bridge to Elephunk • Live from Sydney to Vegas |  |
| סינגלים | "Fallin' Up/¿Que Dices?" • "Joints & Jam" • "Karma" • "BEP Empire/Get Original" • "Weekends" • "Request + Line" • "Where Is the Love?" • "Shut Up" • "Hey Mama" • "Let's Get It Started" • "Don't Phunk with My Heart" • "Don't Lie" • "My Humps" • "Pump It" • "Boom Boom Pow" • "I Gotta Feeling" • "Meet Me Halfway" • "Imma Be" • "Rock That Body" • "Missing You" • "The Time (Dirty Bit)" • "Just Can't Get Enough" • "Don't Stop the Party" • "Where's the Love?" • "Street Livin'" • "Ring the Alarm, Pt.1, Pt.2, Pt.3" • "Constant Pt. 1 & 2" • "Big Love" • "Be Nice" • "Mami" • "Explosion" • "Ritmo (Bad Boys for Life)" • "Mamacita" • "No Mañana" • "Feel the Beat" • "Vida Loca" • "Shake Ya Boom Boom" • "Girl like Me" • "Don't You Worry" • "Simply the Best" |  |
| סינגלים שיווקיים | "Bebot" • "Alive" • "Do It Like This" • "Light Up the Night" • "Yesterday" • "Get It" |  |
| התארחות בסינגלים | "Mas que Nada" |  |
| סיבובי הופעות | Elephunk Tour • Monkey Business Tour • Honda Civic Tour • Black Blue & You Tour • The E.N.D. World Tour • The Beginning Massive Stadium Tour • Masters of the Sun Tour |  |
| --- | --- |
בקרת זהויות :  BnF: cb16513808r (data)  ISNI: 0000 0000 7513 205X  LCCN: no2010015668  MusicBrainz: 1325f8d5-ab22-4dc9-8fdc-f7fa6695c493  VIAF: 315533932   WorldCat (עם VIAF): 315533932
אלכסנדרו פלכטנמאכר

| --- | --- |

 לידה:  23 בדצמבר 1823 יאשי, מולדביה 
 פטירה:  28 בינואר 1898 (בגיל 74) בוקרשט, ממלכת רומניה 
 מוקד פעילות:  רומניה 
 שפה מועדפת:  רומנית 
 כלי נגינה:  כינור 
 בן או בת זוג:  Maria Flechtenmacher 
 
אלכסנדרו אדולף פלכטנמאכר (ברומנית, שם המשפחה בכתיב גרמני: Alexandru Adolf Flechtenmacher,‏ 23 בדצמבר 1823 יאשי - 28 בינואר 1898) היה מלחין, כנר, מנצח ומורה רומני, גרמני יליד חבל מולדובה. 
היה המלחין של השיר הלאומי הרומני "הורת האחדות" על מילותיו של וסילה אלכסנדרי (1855) שהפך להמנון לא רשמי של האיחוד בין הנסיכויות מולדובה וולאכיה שהתקיים ב-24 בינואר 1859. פלכטנמאכר הלחין גם את האופרטה הרומנית הראשונה, "באבא חרקה".
בין 1 בנובמבר 1864–1869 היה מנהל "הקונסרבטוריון למוזיקה ודקלום" בבוקרשט, כיום האוניברסיטה הלאומית למוזיקה.   
נודע גם בזכות המוזיקה שכתב לוודווילים הראשונים והפזמונים שבמחזותיו של אלכסנדרי, ובזכות שירים פטריוטיים נוספים.
רקע משפחתי, ילדותו ולימודיו

אלכסנדרו פלכטנמאכר נולד ביאשי כבנו של המלומד והמשפטן ממוצא גרמני כריסטיאן פלכטנמאכרׁ (1785-1843). כריסטיאן פלכטנמאכר היה סקסוני טרנסילבני יליד בראשוב שהתיישב בשנת 1813 במולדובה להזמנת השליט סקרלט קאלימאקי כדי לשמש לו ליועץ משפטי וללמד למשפטים.
פלכטנמאכר הבן גדל בבית מוזיקלי כשאמו ידעה  לנגן היטב בפסנתר ואביו היה בעצמו חובב תיאטרון ומוזיקה.  
ביאשי אלכסנדר למד פסנתר אצל אמו, אחר כך אצל פאול הטה. כינור למד אצל  וי. לייטנר. עוד בגיל 11 התחיל לנגן ככנר בלהקה הלירית הצרפתית מיאשי עד שנשלח ללימודים בווינה עם מלגה שקיבל מהבויאר המלומד והסופר קוסטאקה קונאקי.
למד בין השנים 1837-1840 בקונסרבטוריון של וינה כתלמידם של יוזף בֶהם ויוזף מאיזדר (כינור) וניגן לאחר מכן לפרק זמן בתזמורת התיאטרון "קרנטרטור" (Kärntherthortheater).
פעילותו ככנר, מנצח ומורה

עשה בהמשך סיורים באירופה ובמולדתו ככנר ובשנים 1843-1842 היה לכנר ראשי של להקה "מריה תרזה פריש" ביאשי. ניגן בסלונים של משפחות האצולה ביאשי, בבתים של הלוגופט באלש, של הנסיכה דידיצה מברוקרדט ושל גאורגה אסאקי, שבהם התנהלה רוב הפעילות המוזיקלית בעיר.
ב-1844-1847, עדיין בבירת מולדובה, עבד כמנצח התזמורת של התיאטרון הלאומי שבניהולו של מאטיי מילו. ב-1847 ערך סיור קונצרטים מוצלח ברוסיה. אחרי שהשתלם בפריז בשנים 1847-1848 והצטרף לפעילות המהפכנית שפרצה ב"אביב העמים" במולדובה. בשנת 1852, ממורמר בגלל הקשיים שהעלו לפניו שלטונות בנסיכות, עבר פלכטנמאכר לוולאכיה השכנה וכיהן כמנצח בתיאטרון של בוקרשט בין השנים 1852-1853. ב-1853 נשא לאשה את מריה, בת לבית מברודין, אשה משכילה ומיוחדת, שחקנית בקראיובה בצעירותה, שעמדה לצידו למשך 30 שנה. במשך חמש שנים (1853-1858) ניצח פלכטנמאכר על תזמורת התיאטרון בקראיובה והיה למייסד החינוך המוזיקלי בבירת אולטניה. בין השנים 1858–1879 חזר לנצח על תזמורת התיאטרון הלאומי של בוקרשט.
את פעילותו בתחום ההוראה התחיל בבית הספר הקרוי "המוסד המקהלתי" Aşezământul choral  (1860-1863 בבוקרשט כמורה לכינור, צ'לו ופסנתר. בשנים 1863-1864 לימד הרמוניה וכינור ב"בית הספר למוזיקה קולית וכלית" (Şcoala vocală şi instrumentală).
פסגת הקריירה שלו הייתה יסוד הקונסרבטוריון למוזיקה בבוקרשט בשנת 1864 (לפי החלטת השליט אלכסנדרו יואן קוזה) וניהולו כמנהל ראשון בין השנים 1864-1869. פלכטנמאכר לימד שם כפרופסור לכינור (והרמוניה) במשך 31 שנה (1864-1895.
בשנת 1866 ניצח על קונצרט סימפוני ראשון בבוקרשט שכלל יצירות של היידן,מוצרט ובטהובן שהביא אחריו את הקמתה מחדש של החברה הפילהרמונית הרומנית בשנת 1868. בשנת חנוכת ה"אתנאום הרומני" &Ateneul Român), מושב התזמורת הפילהרמונית בבוקרשט, בשנת 1888 בוצעה יצירותו המוקדשת לאירוע, "המנון האתנאום" (Imnul Ateneului) למקהלה.
המחצית השנייה של חייו

הדחתו מתפקיד מנהל הקונסרבטוריון בשנת 1869 גרמה לו לעוגמת נפש. פקד בו בהמשך אסון של מות בנו היחיד. לתקופות ארוכות העדיף לשהות, בחברת אשתו, בבית בכפר מצאו (Măţău) על יד קמפולונג מוסצ'ל. שם התחיל לכתוב את האופרה ההיסטורית שלו, "הנערה מקוזיה" אך לא הצליח לסיימה. אחרי שהתאלמן, ביתו בער בדליקה יחד עם רבות מעבודותיו.
בנימוק שפעם קיבל פרס  לאומי בשווי 300 ליי, השלטונות סירבו להעניק לו מאוחר יותר קצבת זקנה כלשהי. בגיל 75 הפסיק לנגן בכינור בגלל מחלה. עמיתים כמו המלחין אדאורד קאודלה ושחקנים של התיאטרון הלאומי בבוקרשט נתנו הצגה שהכנסותיה הוענקו לו כעזרה למחייתו.
פלכטנמאכר נפטר בבוקרשט בינואר 1898 והובא לקבורה בבית הקברות "בלו".
אשתו, מריה (1838-1888), הייתה שחקנית תיאטרון בצעירותה, ובבגרותה מורה, עיתונאית וסופרת, פעילה למען זכויות הנשים.בשנים 1879-1884  היא הוציאה כתב עת בשם "פֶמֶיָה רומֶנֶה" (Femeea română, "האישה הרומנית") שהמוטו שלה היה "חירות באמצעות האור" (Libertate prin lumină).
מריה פלכטנמאכר הייתה ידועה גם כמארגנת מופעי צדקה שהכנסתם הייתה מוקדשת לעזרה לאמנים ולמוזיקאים נזקקים.
תרומתו כמלחין

פלכטנמאכר הלחין את  האופרטה הרומנית הראשונה - באבה חרקה (הבכורה ב-26 בדצמבר 1848 בתיאטרון הלאומי ביאשי) - על מילים של השחקן והבמאי מאתיי מילו.
כמו כן הצטיין כמלחין למוזיקת במה - בעיקר ל"קופלטים" ול"ודבילים" פרי עיטם של סופרים כמו וסילה אלכסנדרי, קונסטנטין נגרוצי ואחרים. אבל שיתוף הפעולה הכי פורה היה לו עם אלכסנדרי.
על מילות משורר זה הלחין גם שירים פטריוטיים שנשארו פופולריים עד היום ובראשם "הורת האחדות".
פלכטנמאכר הלחין גם ריקודים בסגנון עממי רומני - בעיקר מסוג "הורה" ו"סרבה".
הקטעים שכתב פלכטנמאכר לוודבילים היו מגוונים - פזמונים, שירי לכת, ואלסים, סרנדות, שירים קומיים וליריים, אותות כֵּליות או קוליות וכו'. מנגינותיו הושפעו על ידי הפולקלור הרומני ומוזיקת הלאוטארים הצוענים וגם על ידי ז'אנרים אופנתיים כמו הרומנסות העירוניות, הריקודים הסלוניים וכדומה.
יצירות

פלכטנמאכר השאיר כ-600 יצירות מוזיקליות.
Tuzul calicul
Nunta ţărănească (חתונה כפרית) לפי וסילה אלכסנדרי
Herşcu Boccegiul (הרשקו הרוכל) לפי וסילה אלכסנדרי
Baba Hârca (באבה חֶרקה),  אופרטה-וודביל בשתי המערכות, 1848, יאשי, למילים של מאטיי מילו
Doi țărani și cinci cârlani, (שני איכרים וחמשה גדאים) וודביל לפי קונסטנטין  נגרוצי (1848, יאשי)
בארבו לאוטרול, שיר במה לפי וסילה אלכסנדרי (1850; 1854 יאשי)
סולם החתולה, Scara mâţei וודביל מאת אלכסנדרי, (1850 יאשי)
Urâta satului (המכוערת של הכפר) למילים של וסילה אלכסנדרי
גברת קיריצה (או שתי בנות ודודה אחת) Coana Chirița sau două fete și-o neneacă
וודביל מאת וסילה אלכסנדרי
שובה של גברת קיריצה או גברת קיריצה בפרובינציה, וודביל לפי וסילה אלכסנדרי (1850 יאשי)
Întoarcerea Coanei Chirița sau Coana Chirița în provincie (יאשי 1850)
Banii, Gloria și Amorul (הכסף, התהילה והאהבה) וודביל מאת אֶוּג'ניו קראדה (1861, בוקרשט)
מוזיקה לדרמה ההיסטורית Răzvan și Vidra (רזבאן ווידרה), מאת בדוגדאן פטריצ'ייקו השדאו, (1867 בוקרשט)
Cinel-Cinel (צ'ינל-צ'ינל) לפי וסילה אלכסנדרי
Iaşii-n carnaval (יאשי בקרנבל) לפי אלכסנדרי
Florin şi Florica (פלורין ופלוריקה)
Arvinte şi Pepelea (ארבינְטֶה ופֶּפֶּלְיָה)
Cetatea Neamţului (מצודת ניאמץ) לפי אלכסנדרי
Piatra din casă (האבן שאין לה הופכין) לפי אלכסנדרי
Vivandiera (ויוואנדיירה) לפי אלכסנדרי
המחזה ההיסטורי Zavera lui Tudor לפי אלכסנדרי
Fata de la Cozia (הנערה מקוזיה) אופרה בלתי גמורה, בשלוש מערכות, לברית מאת אוג'ניו קראדה לפי דימיטריה בולנטיניאנו (1870)
Hora ostaşilor români (ההורה של החיילים הרומנים)
Hora muncitorilor (ההורה של הפועלים)
Sfânta zi de libertate (היום הקדוש של החרות)
Hora Unirii ההורה "אחדות" (1857)
ויוואט, ויוואט, ויוואט רומניה!  !Vivat, vivat, vivat Romania על מילים של י.ק. פונדסקו
Adio patriei  (שלום לך מולדת) למילים של אלכסנדרי
Florile הפרחים - מילים:י.פטריני
Înger dulce (מלאך מתוק) מילים: דימיטריה בולינטיניאנו
Adio la Braşov (אדיו בבראשוב)
12 שירי Axion  (אקסיון אסטין) - המנונים כנסייתיים אורתדוקסיים (1886)
פתיחה לאומית מולדבית  Uvertură naţională Moldova (פורסמה בווינה, הוצאת וגרלין, 1856)
בוצעה בפסנתר על ידי פרנץ ליסט ברסיטל שנתן ביאשי ב-11 בינואר 1847.
הטריו "המשאלה" Dorinţa לזמר טנור, קרן ופסנתר (1844)
קובצי שירי עם

פרסם "קובץ שירים  מולדביים" Culegere de cântece moldave
לקריאה נוספת

Rodica Oană-Pop  Alexandru Flechtenmacher, Viaţa în imagini, Editura Muzicală, Bucureşti, 1964 (רודיקה אונה-פופ אלכסנדרו פלכטנמאכר - סדרת "החיים בתמונות", ההוצאה המוזיקלית, בוקרשט 1964 ברומנית)
הערות שוליים

↑  לפי גרסאות אחרות שמו המלא היה אדולף קארל פלכטנמאכר. Ozana Alexandrescu "Musikzeitung" 2008
↑  Z.Vancea עמ' 55
↑  Dr.Weinberg (1967) p.163
↑  שם Ozana Alexandrescu
↑  Dr.Weinberg 1967 p.163
↑  Ozana Alexandrescu שם
↑  Dr.Weinberg 1967 p.169
| --- | --- |
בקרת זהויות :  BnF: cb139363481 (data)  GND: 1033553913  ISNI: 0000 0000 5220 7231  LCCN: no99065055  MusicBrainz: ab091b09-9507-4466-8217-030c9441a0ac  SUDOC: 08000721X  VIAF: 5121862   WorldCat (עם VIAF): 5121862
אקרית החולדה

| אקרית החולדה |
| --- | --- |
 זכר של אקרית החולדה
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
תת־מחלקה:: אקריות
סדרה:: Mesostigmata
תת־סדרה:: Monogynaspida
משפחה:: Macronyssidae
סוג:: אורניתונים
מין:: אקרית החולדה
שם מדעי
 Ornithonyssus bacoti ‏הירסט, 1913

אקרית החולדה (שם מדעי: Ornithonyssus bacoti; מכונה גם אורניתון החולדות או אקרית החולדה הטרופית) היא טפיל מוצץ דם. הניזון מדם וסרום של מארחים רבים. את האקרית ניתן למצוא לרוב על מכרסמים, באזורי המגורים של האדם הן מופצות בעיקר על ידי חולדות ומכרסמי מחמד כגון אוגרים, ארנבות, גרבילים וכדומה. מארחים אחרים הם נדירים ולרוב זמניים. התפרצויות של האקרית נוטות להתרחש בבניינים ישנים שאינם מתוחזקים אם כתוצאה של ריבוי מכרסמים או לאחר הרעלה של חולדות רבות הגורמות לאקריות לחפש מארחים חדשים. אקרית החולדה יכולה לנוע כמה עשרות או אפילו מאות מטרים בכוחות עצמה כדי למצוא מארח ויכולה לשרוד לאורך תקופות ממושכות ללא מארח אם כי לרוב נעלמות כשבועיים שלושה לאחר מות המארח.
עקיצות האקרית גורמות לדרמטיטיס ללא מאפיינים מיוחדים ודומה במראה לעקיצות חרקים רבים אחרים כגון יתושים לכן בפעמים רבות קשה לשייך את מקור העקיצה לאקרית החולדה ונמנע אבחון מדויק של גורם המחלה. המחסור בדיווחים גורם למחלה להיראות פחות נפוצה. אקרית החולדה בעלת תפוצה קוסמופוליטית ונפוצה בכל היבשות מלבד האזור הארקטי ואנטארקטיקה.
אנטומיה

אורכה של אקרית החולדה נע בין 0.75 ל 1.44 מילימטרים. לאחר נטילת ארוחת דם צבעה צהוב או אדום כהה והיא נוהגת לנוח. עם זאת, לפני ארוחת דם היא פעילה יותר וצבע אפור.
מחזור החיים

לאקרית החולדה יש חמישה שלבי התפתחות: ביצה, זחל, נימפה דרגה ראשונה (protonymph), נימפה דרגה שנייה (deutonymph), ובוגר. שני השלבים היחידים הניזונים הם נימפה דרגה ראשונה ובוגר. לאחר שאכלו, הם נושרים מהמארח כדי להתנשל או להטיל עד 100 ביצים. לביצה לוקח יום וחצי לבקוע כזחל, שנצמד למארח ולאחר עוד יום עד יומיים מתנשל לנימפה דרגה ראשונה. לאחר מנת דם הנימפה הראשונה עוזבת את המארח ומתנשלת פעמיים, לנימפה דרגה שנייה ואז לבוגר. מחזור החיים כולו מביצה לבוגר לוקח 7 עד 16 יום. דרוש מינימום של 13 יום כדי לעבור מביצה לביצה. בתנאי מעבדה נמצא שהנימפה דרגה ראשונה מסוגלת לשרוד 43 ימים ללא מזון. הזחל הוא השלב היחיד שיש בו שלושה זוגות רגליים לעומת ארבעה זוגות.
מחלות

בזמן נשיכה של אקרית החולדה מופרש רוק הגורם לתגובה דלקתית הגורמת לגירוד, המכונה דרמטיטיס אקרית החולדה. לעיתים, בעיקר אצל ילדים, נוצרות גם שלפוחיות או דרמטיטיס. מחלות עור משניות עלולות להיגרם מגירוד הפצע. ייתכן שאצל אנשים מסוימים עלולה להתפתח גם סרפדת.
מחלות > זיהוי עקיצות

קשה לזהות את העקיצות של האקרית מכיוון שהן דומות לעקיצות של חרקים רבים אחרים כגון יתושים. בניגוד ליתושים אשר לרוב עוקצים באזורים חשופים העקיצות של האקרית מתרכזות לרוב במקומות מוסתרים כגון במפשעה, קפלי הבטן, בית השחי, גומץ המרפק וגומץ בית הברך.
מחלות > טיפול

הטיפול בדלקת עור של אקרית החולדה הוא על בסיס סימפטומטי. בדרך כלל משתמשים באנטיהיסטמין אוראלי, קורטיקוסטרואיד מקומי, גמא בנזן הקסאכלוריד, בנזיל בנזואט או קרוטמיטון. עם זאת, ישנם חולים שאינם זקוקים לטיפול. כדי להיפטר ביעילות מהדלקת חשוב בראשונה לטפל במוקד המחלה כגון חיות מחמד ולחטא את הסביבה. טיפול בחיות המחמד נעשה לרוב בעזרת סלמקטין כגון Revolution, Stronghold or Pfizer. יש להיפתר מפונדקאים נפוצים אחרים בסביבה כגון חולדות. נדרשים מספר שבועות כדי להיות בטוחים כי האקריות הושמדו מכיוון שהאקרית יכולה לשרוד עד 63 יום ללא ארוחת דם.
הערות שוליים

1 2  Beck, W. (בנובמבר 2007). "Tropical Rat Mites as newly emerging disease pathogens in rodents and man". Travel Medicine and Infectious Diseases. 5 (6): 403. doi:10.1016/j.tmaid.2007.09.016. {{cite journal}}:  (עזרה)
1 2  Beck, W. (ביולי 2008). "Occurrence of a house-infesting Tropical rat mite (Ornithonyssus bacoti) on murides and human beings". Travel Medicine and Infectious Disease. 6 (4): 245–249. doi:10.1016/j.tmaid.2008.01.002. PMID 18571117. {{cite journal}}:  (עזרה)
1 2 3  Jim Kelaher; Reena Jogi; Rajani Katta (במאי 2005). "An Outbreak of Rat Mite Dermatitis in an Animal Research Facility" (PDF). Cutis. 75 (5): 282–6. PMID 15984629. אורכב מ-המקור (PDF) ב-2015-03-27. נבדק ב-15 באוקטובר 2013. {{cite journal}}:  (עזרה)
1 2  Hetherington, George W.; William R. Holder; Edgar B. Smith (1 במרץ 1971). "Rat Mite Dermatitis". The Journal of the American Medical Association. 215 (9): 1499. doi:10.1001/jama.1971.03180220079019. PMID 5107633. {{cite journal}}:  (עזרה)
1 2 3  Chung, Sang Lip; Sung Joo Hwang; Soon Baek Kwon; Do Won Kim; Jae Bok Jun; Baik Kee Cho (5 בינואר 2002). "Outbreak of Rat Mite Dermatitis in Medical Students". International Journal of Dermatology. 37 (8): 591–598. doi:10.1046/j.1365-4362.1998.00558.x. {{cite journal}}:  (עזרה)
אראוקריה האסטי

| אראוקריה האסטי> תקופה |
| --- | --- |
קרטיקון
מיון מדעי
ממלכה:: צומח
מערכה:: מחטנאים
מחלקה:: מחטניים
סדרה:: מחטיים
משפחה:: אראוקריים
סוג:: אראוקריה
מין:: אראוקריה האסטי
שם מדעי
 Araucaria haastii

אראוקריה האסטי (שם מדעי: Araucaria haastii) הוא מין פרהיסטורי של עץ מחטני ממשפחת האראוקריים, אשר חי במשך הקרטיקון בניו זילנד. המאובנים שלו התגלו בכמה אזורים באי הדרומי של ניו זילנד, אף שקשה להבדיל בין מיני עצי האראוקריה (הקרובים למין הקיים אראוקריה רמה) לבין עצים מחטניים אחרים כמו Agathis. מין זה תואר בידי החוקר האוסטרלי קונסטנטין פון אטינגסהאוזן (אנ'), ב-1887.
המאובנים שנמצאו במספר אתרים הכילו שרידים עלים דמויי-טופרים עם מורפולוגיה נרחבת שהציגה קשר לסוג אראוקריה וממנה נראה שהיה קרובו של המין Araucaria hunsteinii, המצוי כיום בהרי פפואה ניו גיני. שני המינים מסווגים יחדיו לתת-הסוג Araucaria. sect. Intermedia. עם זאת בחלק מהמאובנים ישנו קושי בזיהוי כך שהזיהוי קשה ולעיתים לא מדויק.
מאובני עץ זה מראים שהאראוקריים היו צמחים נפוצים לאורך יבשת גונדוונה העתיקה, כשמאובניהם נמצאו מאמריקה הדרומית, דרך אוסטרליה וטסמניה וכן בניו זילנד ובפפואה ניו גיני (ואף באנטארקטיקה).
הערות שוליים

↑  Edwards BA. Cretaceous Plants from Kaipara, NZ. Transactions and Proceedings of the New Zealand Institute. Vol. 56. 1926.
↑  Bose MN. Araucaria haastii Ettingshausen from Shag Point, New Zealand. Palaeobotanist (1973).
ארמיגהורן

| --- | --- |

הר הבאלמהורן, באופק מצד ימין נראה הארמיגהורן
 מידע כללי
 גובה:  2,742 מטר
 מדינה:  שווייץ 
 מיקום:  קנטון ברן, שווייץ
 רכס הרים:  האלפים הברניים
 אורך הרכס:  100 קילומטר
 קואורדינטות:  46°32′30.1″N 7°42′49.6″E﻿ / ﻿46.541694°N 7.713778°E﻿ / 46.541694; 7.713778
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.ארמיגהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.ארמיגהורן(למפת ברן רגילה) ברן ביל/ביין תון בורגדורף לנגנטל שפיץארמיגהורן(למפת ברן מוגדלת) ברן ביל/ביין תון בורגדורף לנגנטל שפיץארמיגהורן
 
ארמיגהורן (Ärmighorn או Ärmighore) הוא הר ברכס האלפים הברניים המתנשא לגובה 2,742 מטר, בקנטון ברן בשווייץ.
ההר ממוקם מזרחית לעיירה קנדרגרונד (Kandergrund) ודרומית להר הדינדנהורן (Dündenhorn) בגוש ההרים שבין נהר קנדר (Kander) והעיירה רייכנבאך בקנדרטל (Reichenbach im Kandertal).
ארמיוני

.
.
| --- | --- |
מראה העיר
מראה העיר
 מדינה:  יוון יוון
 נפה:  ארמיוני
 חבל ארץ:  פלופונסוס
 גובה:  4 מטרים
 אוכלוסייה:  ‏
  ‑ בעיירה:  2,506 (2021)
 קואורדינטות:  37°23′00″N 23°15′00″E﻿ / ﻿37.383333333333°N 23.25°E﻿ / 37.383333333333; 23.25 
 https://web.archive.org/web/20120326201416/http://www.ermioni.gov.gr/
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןארמיוני(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןארמיוני  he tabBackground:;tabBorder:#aaa;defaultTab:0;
ארמיוני (ביוונית: Ερμιόνη; ביוונית עתיקה: Ερμιόνη῾, נהגה הֶרְמִיוֹנֵה) היא עיר יוונית עתיקה וכיום עיירה ואתר נופש פופולרי במזרח הפלופונסוס, ממול האי אִידְרָה. ניתן להגיע אליה בהפלגה בת שעתיים בסנפירית מאתונה. ארמיוני הוא גם שם האפארכיה (פרובינציה) של אותו האזור, שבירתה קראנידי. לדברי ההיסטוריון היווני הרודוטוס, ייסדו את הרמיונה הדריאופים (Dryopes), שגורשו על ידי הראקלס ואנשי מאליס מחבל הארץ שנקרא בימיו דוריס.
אפיתל פיגמנט הרשתית

| --- | --- |

שכבות הרשתית, אפיתל פיגמנט הרשתית (RPE) בחלק העליון.
 שיוך:  layer of retina, pigment epithelium of eye 
 מיקום אנטומי:  רשתית
 תיאור ב:  האנטומיה של גריי (מהדורה 20) (1016) 
 מזהים
 לטינית (TA98):  stratum pigmentosum retinae
 טרמינולוגיה אנטומיקה:  A15.2.04.008 
 TA2 (2019):  6782 
 FMA:  58627 
 קוד MeSH:  A09.371.670.500 
 מזהה MeSH:  D055213 
 מערכת השפה הרפואית המאוחדת:  C0035322 
 
האפיתל הפיגמנטרי ברשתית (באנגלית: (RPE) Retinal pigment epithelium) הוא שכבת תאים פיגמנטרים מחוץ לרשתית הנוירו-חושית (neurosensory retina) המזינה את התאים קולטי האור של הרשתית.
היסטוריה

ה-RPE היה ידוע במאות ה-18 וה-19 כ-"Pigmentum nigrum" (פיגמנט שחור), בהתייחס לתצפית שהראתה את צבעו הכהה של האפיתל, (שחור בבעלי חיים רבים, חום בבני אדם).
אנטומיה

ה-RPE מורכב משכבה אחת של תאים בצורת משושה, מסודרים בצפיפות כגרגירי פיגמנט.
במבט מהמשטח החיצוני, תאים אלה חלקים וצורתם משושה. במבט חתך כל תא מורכב מחלק חיצוני ללא פיגמנט המכיל גרעין פנימי פיגמנטרי גדול וחלק בצורת אליפסה המשתרע כמארג חוטים ישרים בין תאי המדוכים ותאי הקנים.
פיזיולוגיה

ל-RPE מספר תפקידים: קליטת אור, חציצה מרחבית של יונים, מחזור חזותי, פגוציטוזיס ומודולציה חיסונית.
פתולוגיה

אצל הלוקים בלבקנות, התאים בשכבה זו אינם מכילים פיגמנט. תפקוד לקוי של ה-RPE נמצא בניוון מקולרי הקשור לגיל וברטיניטיס פיגמנטוזה. RPE מעורב גם בבצקת מקולרית על רקע סוכרת. תסמונת גרדנר (אנ') מאופיינת ב-FAP (פוליפים אדנומטיים), גידולי עצם ורקמות רכות, והיפרטרופיה של אפיתל פיגמנט ברשתית.
הערות שוליים

↑  Boyer MM, Poulsen GL, Nork TM. "Relative contributions of the neurosensory retina and retinal pigment epithelium to macular hypofluorescence." Arch Ophthalmol. 2000 Jan; 118(1):27–31. PMID 10636410.
↑  Strauss O (2005) "The retinal pigment epithelium in visual function". Physiol Rev 85:845–81
↑  Santosh Gupta, Retinal Pigment Epithelium Cell Development: Extrapolating Basic Biology to Stem Cell Research, Biomedicines 11, 2023-02, עמ' 310 doi: 10.3390/biomedicines11020310
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  TA98: A15.2.04.008 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלכסנדרו קונסטנטין קוזה

| --- | --- |

צילום מסביבות שנת 1900
 לידה:  8 בנובמבר 1857 יאשי, מולדביה 
 פטירה:  3 בנובמבר 1947 (בגיל 89) סיביו, ממלכת רומניה 
 מדינה:  רומניה 
 השכלה:  סורבון  אוניברסיטת הומבולדט של ברלין  האוניברסיטה החופשית של בריסל 
 מפלגה:  ליגת ההגנה הלאומית-נוצרית, חזית התחייה הלאומית, מפלגת האומה, המפלגה הלאומית-נוצרית, המפלגה הלאומנית-דמוקרטית, המפלגה העממית 
 
אלכסנדרו קונסטנטין קוזה הידוע בדרך כלל כ-א.ק. קוזה (בהיגוי רומני "א-צ'ה קוזה") או פרופ' קוזה (ברומנית: Alexandru Constantin Cuza, A.C. Cuza,‏ 8 בנובמבר 1857 יאשי - 3 בנובמבר 1947 סיביו), היה פוליטיקאי והוגה דעות ימני קיצוני רומני, אחד ממנהיגיה ודובריה הראשיים של האנטישמיות הפוליטית ברומניה.
קוזה, משפטן וכלכלן בהכשרתו, היה פרופסור לכלכלה פוליטית באוניברסיטת יאשי ומשנת 1936 - חבר באקדמיה הרומנית.
קוזה היה חבר בפרלמנט הרומני בשנים 1892–1895 ושוב עד שנת 1938 (פרט לשנים 1927–1931), שר המדינה מדצמבר 1937 עד פברואר 1938. קוזה היה סנדקו של קורנליו זליה קודריאנו, ומורה רוחני עבורו. ותקופות מסוימות גם שותף פוליטי.
ראשית חייו

אלכסנדרו קונסטנטין קוזה נולד ביאשי כבן של עורך הדין קוסטאקה קוזה, בן-דוד של השליט אלכסנדרו יואן קוזה, ושל אישה בשם סבסטיה קורוי. למד בילדותו ב"פנסיון" של המורה הגרמני אנטון פריי. לאחר מכן נשלח ללמוד בשנים 1871–1877 בתיכון פרטי - "המכון קראוזה" - בדרזדן בגרמניה, בו קנה השכלה רחבה כולל יוונית ואמנויות. בהמשך למד ספרות בסורבון בפריז, בשנים 1882–1886 המשיך בלימודי משפטים בפריז, באוניברסיטת פרידריך וילהלם בברלין ובאוניברסיטה החופשית של בריסל. בשנת 1882 סיים דוקטורט במדעי המדינה וכלכלה ובשנת 1886 סיים דוקטורט במשפטים.
התחלותיו הפוליטיות

בשובו לרומניה היה א.ק. קוזה פעיל בחוג הסוציאליסטי של כתב העת "קונטמפוראנול" שהתגבש סביב קונסטנטין מילה ווסילה מורצון. אחר כך עשה מפנה מבחינה פוליטית והשתתף במפגשים של החברה לספרות "ז'ונימיה" הקרובה לחוגים השמרנים וכתב לפעמים שירים ומאמרים בביטאון שלה "Convorbiri literare" ("קונבורביר ליטרארה" - שיחות ספרותיות). בשנת 1890 נבחר מטעם חוגי "ז'ונימיה" לתפקיד של סגן ראש העיר יאשי, לצדו של ראש העירייה וסילה פוגור. כיהן בתפקיד זה כשנה. פרסם באותה תקופה בעיתון הז'ונימיסטי "אֶרה נוֹאה" (עידן חדש - Era nouă) ובשנת 1892 נבחר לנציג של יאשי בבית הנבחרים הרומני ,בו כיהן עד שנת 1895. נודע אז, בין היתר, בעמדתו בעד הלאמת בתי הספר.